**НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА У НИШУ**

**ИЗВЕШТАЈ О РАДУ НА ИНТЕРНОМ ПРОЈЕКТУ**

**ЗА ПЕРИОД МАРТ–ЈУН 2021. ГОДИНЕ**

|  |  |  |
| --- | --- | --- |
| **Назив пројекта** | Педесет година Филозофског факултета у Нишу – ретроспективе, практичне импликације и визија за будуће генерације психолога и социјалних радника | |
| **Број пројекта** | 100/1-10-6-01 | |
| **Назив орг. јединице** | Департман за психологију и Департман за социјалну политику и социјални рад | |
| **Руководилац пројекта** | Проф. др Душан Тодоровић | |
| **Секретар пројекта** | Асс. мср Душан Влајић | |
| **Списак пројектних активности** | | |
| **Проф. др Јелисавета Тодоровић, доц. др Ивана Јанковић и асс. Миљана Спасић Шнеле** су одржале три састанка на нивоу подтима током марта (онлајн 14.3.2021, 29.3.2021и 30.3.2021) у вези са планирањем активности на пројекту. Сужен је назив теме и договорена динамика рада. Назив теме је ***Допринос Департмана за психологију разумевању системског приступа у проучавању породичних односа - Циркумплекс модел Олсона****.*  У првој фази пројектних активности радиле су на формирању базе података о истраживачким радовима наставника и сарадника Департмана за психологију у којима се испитује овај модел породичних односа, као и урађених мастер радова и докторских дисертација у којима се такође употребљава упитник ФЕЈСИС 4, који се заснива на Циркумплекс моделу породичних односа.  Осим тога радиле су на истраживањима у домену редовних интересовања чланова подтима, што је резултирало саопштењем на националној конференцији, припремом рада за наступ на међународној конференцији ИнПАКТ 2021., и рад на анализи постојеће базе података ради писања научног рада у вези са конфликтом породица и посао и посао и породица и психолошког напретка.  У априлу су започеле индуктивно кодирање података, а формирана је почетна кодна шема која се мењала и надограђивала у току читавог процеса анализе података.Радило се и на истраживањима у домену редовних интересовања чланова подтима што је резултирало слањем рада у часопис School Psychology International и слањем рада за Зборник са Дана примењене психологије 2020. године.  У мају су чланице радиле на анализи и интеграцији прикупљених података у оквиру поменуте теме (Циркумплекс модел Олсона). Анализирани су научни радови наставника и сарадника на Депарману за психологију и мастер радова студената. Као продукт анализе дефинисана је структура прегледног рада и подељена задужења за писање рада.  **Доц. др Ивана Јанковић** је у оквиру редовних активности везане за истраживања из области њеног интересовања започела са припремом рада под називом Experience and understanding of violence by women victims of intimate partner violence.  Поменути подтим је радио и на истраживањима у доменудругих редовних интересовања, што је резултирало сређивањем рада „ATTITUDES TOWARDS IMMIGRANTS IN THE LIGHT OF EMPATHY AND AUTHORITARIAN WORLD VIEW“ за зборник радова са Дана примењене психологије 2020. године, аутори Анастасија Лекић, Анђела Милошевић, Исидора Спасић, Миљана Спасић Шнеле“ у складу са захтевима рецензената.  У јуну су чланице радиле на прегледавању рада ***Допринос Департмана за психологију разумевању системског приступа у проучавању породичних односа -Циркумплекс модел Олсона***због евентуалних корекција и у очекивању рецензије. Проф. Др Јелисавета Тодоровић је радила на рецензирању једног рада за зборник, затим на пројекту обуке наставника и учитеља у дијаспори као и ЕРАЅМУС пројекту TEKOMP, рецензирање апстраката за ДПП.  **Доц. др Ивана Јанковић** је извршила корекцију рада који припрема за слање часопису Психологија; урадила је уредничко разматрање радова који су пристигли за часопис Годишњак за психологију и апстраката за конференцију Дани примењене психологије.  **Асс. др Миљана Спасић Шнеле** је уређивала текст и прилог који се односи на Мастер студије психологије за сајт Факултета. Уређене су завршне корекције биографије проф. др у пензији Снежане Видановић који ће се наћи на сајту факултета на страници Департмана за психологију. У сарадњи са **асс. Душаном Влајићем** је припремљен симпозијум за Дане примењене психологије.  **Проф. дрНебојша М. Милићевић, проф. дрМиодраг Б. Миленовић, проф. др Марина Хаџи Пешић, доц. др Мирослав Комленић, асс. Стефан Ђорић и асс.Ана Јованчевић**су у марту реализовали следеће активности:  1. Прикупљање података о историји рада Лабораторије за психолошка истраживања (ЛПИ) Департмана за психологију Филозофског факултета у Нишу  2. Прикупљање података и документарног материјала о ЛПИ за прављење посебне Веб странице на сајту факултета (ЛПИ је организациона јединица, а чланови тима су предложили да се представи на сајту факултета посебном страницом, по угледу на *Лабораторију за језичку когницију)* <https://www.filfak.ni.ac.rs/organizacija/laboratorija-za-jezicku-kogniciju>  3. Прикупљање података и документарног материјала о ЛПИ за ажурирање већ постојеће странице на сајту Универзитета о Истраживачким Ресурсима Универзитета у Нишу: <https://www.ni.ac.rs/39-entitet/175-laboratorija-za-ekperimentalnu-psihologiju>  4. Прикуљање података о проф. емеритусу др Владимиру Нешићу за монографију поводом годишњице Филозофског факултета у Нишу.  5. Прикуљање података о др Зорици Марковић, редовном професору у пензији за монографију поводом годишњице Филозофског факултета у Нишу.  У априлу су:   * Радили на *Каталогу издања Филозофског факултета*, тј, наставника и сарадника Департмана за психологију. * Прикупљали материјале о историји рада Департмана за психологију (рад на прикупљању фотографија). * Прикупљали податке о историји рада Лабораторије за психолошка истраживања (ЛПИ). * Прикупљали податке и документарни материјал о ЛПИ за прављење посебне Веб странице на сајту факултета. * Радили на комплетирању и сређивању Збирке Тестова информисаности са свих досадашњих пријемних испита на Департману за психологију. Ово је био део активости на промовисању Департмана за психологију и прављење Квиза знања за средњошолце заинтересоване за студије Психологије. * Прикуљали податке о проф. емеритусу др Владимиру Нешићу за монографију поводом годишњице Филозофског факултета у Нишу.   Током маја месеца су:   * Прикупљали и извршили селекцију старих фотографија чланова Департмана од 2000. године до данас. * Пописали активности ЛПИ (Лабораторије за психолошка истраживања). * Пописали инструменте и апарате ЛПИ за експериментална истраживања. * Израђивали библиогафије радова из области психологије уметности, емпиријске естетике и перцепције, насталих у оквиру ЛПИ. * Припремали материјал за Веб страну посвећену ЛПИ као организационој јединици Факултета.   У јуну су писали прегледни рад о раду Лабораторије за психолошка истраживања на Департману за психологију Филозофског Факултета Универзитета у Нишу, прикупљали податке и писали биографију о Јовиши Обреновићу и Владимиру Нешићу и прикупљали и ажурирали старе фотографије поводом Јубилеја Факултета.  **Доц др. Миодраг Миленовић и доц. др Миљана Спасић Шнеле** су, на нивоу подтима, током марта месеца извршили преглед доступних истраживања која су се бавила испитивањем повезаности изложености деце екранима (ТВ, компјутер, таблет, мобилни телефон...) са развојним карактеристикама деце. У првој фази радило се на формирању батерије тестова који ће бити задати испитаницима. Током априла су извршили финалну припрему и уређивање батерије ради даље дистрибуције упитника намењеног родитељима деце предшколског и рано школског узраста у циљу испитивања ефеката изложености екранима на развој деце. С обзиром на то да је део истраживања планиран за реализацију уживо са родитељима у оквиру развојног саветовалишта, а део онлајн, форма упитника прилагођена је наведеним облицима учешћа испитаника.  **Проф. др Владимир Хедрих** је током марта прикупљао материјале о активностима пројекта 179002 за потребе састављања ретроспективног рада о историји пројекта, као и активности пројеката који су му претходили, а које су реализовали истраживачи са Департмана за психологију. Прикупљане су како публикације, тако и неформални материјали попут фотографија, записника исл.  Током априла је припремао материјал везан за историју пројекта 179002.  **Доц. др Ивана Педовић** је токоммесецамартаприкупљала материјал о активностима чланова департмана у оквиру пројекта ТТМ, односно сада STICS, за потребe састављања рада о историји активности чланова департмана у оквиру овог пројекта и активности које су водиле до формирања курса Социјална траума. Започет је процес прикупљања публикација и неформалних материјала попут фотографија исл. Током априла је прикупљала електронску грађу за чланак који ћe приказивати рестроспективу рада чланова департмана у оквиру мреже за социјалну трауму (ТТМ) путем прегледа онлајн репозиторијума и контактирања особа са департмана које су у пројекту учествовале. Реализована је и концептуална организација чланка и вршење пописа публикација чланова департмана објављених у оквиру пројекта ТТМ тј. Мреже за социјалну трауму.  **Проф. др Владимир Хедрих и доц. др Ивана Педовић** су, током маја месеца, на нивоу подтима писали рад о историји пројекта 179002 и рад о историји TTM/MTT/STICS међународне мреже, што је финализовани током јуна месеца.  **Проф. др Бојана Димитријевић и доц. др Милица Митровић** су током марта месеца за сврху писања рада о пројекту, чијије ноцилац био Филозофски факултет, а који се односи на једнак приступ високом образовању за све, прикупљале податке везане за његову реализацију и постигнуте резултате, као и даље импликације.  Током априла су реализовале припреме за писање прегледног рада у смислу прикупљања информација и планирања структуре рада.  Проф. др Бојана Димитријевић је самостално реализовала три супервизијска састанка (7, 17. и 28. априла) са студентима психологије, волонтерима Психолошког саветовалишта за студенте при СКЦ Ниш.  Доц. др Милица Митровић је самостално одржала предавање на вебинару „Има снаге у теби да помогнеш самоме себи“ у организацији Психолошког саветовалишта за студенте при СКЦ Ниш – припрема и реализација предавања.  Током маја су осмислиле приказни рад везан за Темпус пројекат „Једнак приступ за све“ и израдиле завршне делове. Реализовале су промотивне активности у Саветовалишту за студенте СКЦ Ниш, тј. предавање „Са изгарањем на ти“ 12. маја 2021. године.  Током јуна месеца су написале и предале рад предвиђен у оквиру интерног пројекта, под називом „***Једнак приступ за све: оснаживање социјалне димензије европског простора високог образовања***“.  **Проф. др Гордана Ђигић** је током марта реализовала следеће активности:  - Промоција међународне конференције Дани примењене психологије 2021 на састанку Секције универзитетских наставника психологије образовања Друштва психолога Србије, анимирање потенцијалних учесника, договор о организовању округлог стола о онлајн образовању на различитим нивоима образовања  - Израда Информатора за будуће студенте и другог материјала у вези са организацијом припремне наставе за полагање пријемног испита (обавештења, програми и сл.)  - Учешће у Дану отворених врата Департмана за психологију  - Сарадња са психологом ОШ Радоје Домановић у Нишу у реализацији наставе из предмета Психологија наставе – организовано је гостовање колегинице Љиљане Радовановић Тошић на настави како би студенти имали прилике да са њом разговарају о пословима које обавља психолог у школи  - Промоција Факултета кроз сарадњу са УНИЦЕФ-ом и Индигом (учешће Факултета у пружању подршке ученицима мигрантима у три прихватна центра)  Током априла је прикупљала грађу за прегледни рад о развоју студијског програма психологије од оснивања Факултета до данас (преглед факултетске документације и издвајање релевантних делова).  Извршила је преглед матичне књиге студената прве генерације основних студија на Педагошко-психолошкој групи Филозофског факултета и идентификовање дипломираних студената из те генерације (у оквиру идеје о додељивању златних индекса студентима прве генерације)  Током маја месеца је анализирала прикупљену грађу и писала рад за зборник (Основне студије психологије на Филозофском факултету у Нишу од 1971-2021. године). Такође је сређивала податке из Матичне књиге студената уписаних 1971. године.  Током јуна је реализовала следеће активности:  - Промоција међународне конференције Дани примењене психологије 2021 и анимирање чланова Секције универзитетских наставника психологије образовања Друштва психолога Србије – припрема симпозијума о онлајн образовању на различитим нивоима образовања  - Припреме за пријављивање кандидата и упис студената у прву годину основних академских студија за школску 2020/2021. годину – организовање и координирање различитих врста подршке кандидатима заинтересованим за упис на студијске програме на Факултету  - Промоција Факултета кроз сарадњу са УНИЦЕФ-ом и Индигом - завршне активности на партнерском програму пружања подршке ученицима мигрантима у три прихватна центра (евалуација програма, израда потврда за студенте и наставнике из школа који су учествовали у програму)  **Проф. др Јелена Опсеница Костић** је у марту радила на припреми прегледног рада о развоју предмета везаних за одрасло и старо доба. Прегледавала је СП ОАС акредитованих 2008. и 2014. године, МАС 2008. и 2015, а у обзир је узета и актуелна документација послата на акредитацију. Припремила је изворе за преглед садржаја предмета, на основу којих јепланирано писање чланка.  У априлу је започела писање прегледног чланка везаног за предмете из области одраслог и старог доба. Договорено је предавање за Junior Chamber International - JCI Ниш чије је одржавање планирано на Филозофском факултету у Нишу, 29. маја, а на тему резилијентности.  Током маја је авршила чланак за зборник радова и одржала је горепоменуто предавање, у оквиру пројекта *Балансом до здравља*, на тему *Резилијентност – рањиви, али неуништиви!*  У јуну је предала чланак за зборник радова. Договорила је још једно предавање за студентску организацију BEST (Board of European Students of Technology), за BEST Week у Нишу. Недеља едукације и радионица ће бити одржана од 26. јула до 1. августа, а Јелена Опсеница Костић ће учествовати на Дану Здравља.  **Проф. др. Љубиша Златановић** је током марта месеца био усмерен ка ближем одређењу пројектне активности која ће пружити прилог обележавању јубиларних 50 година од оснивања Филозофског факултета у Нишу.  У априлу је спецификовао тему прилога обележавању јубиларних 50 година од оснивања Филозофског факултета у Нишу. Започео је рад на приказу Зборника радова чланова Департмана за психологију, објављеног 2011. године поводом 100 година од рођења Николе Рота, истакнутог професора социјалне психологије на Департману за психологију Филозофског факултета у Београду. Ово вредно издање са насловом „Личност и социјалне ситуације: 100 година од рођења Николе Рота“ приредили су Владимир Нешић, Владимир Хедрих и Александра Костић, професори са нашег Департмана.  Исто тако, учињен је допринос у раду на каталогу издања наставног особља Филозофског факултета.  У мају је елаборирао теме и наставио је рад на приказу поменутог Зборника радова. Сакупљене су и интегрисане релевантне референце за овај приказ.  У јуну је финализирао тему. Рад на приказу Зборника је концептуално уобличен, а његово писање је приведено крају.  **Проф. др Татјана Стефановић Станојевић** је у марту интензивирала активности на програмима тренинга за рад са топ лидерима, као и са ХР менаџерима. Оба програма су практично завршена и њихово спровођење почело је у компанији Леони. Такође, припремала је истраживање које ће проверити однос између обрасца афективне везаности запослених за своје компаније и лидере и њихове ефикасности на послу и задовољства истим. Такође, завршила је приручник Лидер као сигурна база у којем су описани сви кораци тренинга, али и оно што претходи разради тренинга: теоријски и методолошки део. Приручник ће након завршеног истраживања прерасти у монографију Лидер као сигурна база.  Током априла је завршила активности на програмима тренинга за рад са топ лидерима, као и са ХР менаџерима. Оба програма су спроведена како са топ лидерима тако и са ХРменаџерима. Реализована су два дводневна тренинга и то у простору фирме Хиве, 12 и 13. арила, као и 22. и 23. априла у хотелу Тами. Назив тренинга је Лидер као сигурна база.Од пројектних активности пажњу заслужује и обука стручњака помажућих професија за рад са секундарно трауматизованим особама. Завршена је тромесечна едукација прве групе полазника за рад са секундарном траумом и започета едукација нове групе. Обе групе чини по 80 полазника, стручњака помажућих професија.  Такође, штампан је и дистрибуиран приручник Лидер као сигурна база. Приручник ће након завршеног истраживања прерасти у монографију Лидер као сигурна база.  Током маја је реализовала два дводневна тренинга са топ лидерима, као и са ХР менаџерима, као и Трип или тренинг о партнерским односима - 14. и 15. мај, БУПТИ (Балконско удружење) - 21. и 22. мај, Секундарна траума (Психолуминис) - 6. и 7. мај. Започет је нови циклус тромесечне едукације друге групе полазника за рад са секундарном траумом. Реч је о три групе од по 90 полазника, стручњака помажућих професија.Одржала је дводневну едукацију за Балканско удружење за промоцију терапије игром.  Такође, одржала је и дводневну едукацију из области партнерских односа у организацији Друштва психолога Србије.  Током јуна месеца је са топ лидерима и ХР менаџерима реализовала три дводневна тренинга: Леони 3.и 4. јуни у организацији консултантске куће Хиве; Леони 10. и 11. јуни у организацији консултантске куће Хиве; Леони 17. и 18. јуни у организацији консултантске куће Хиве). Настављен је нови циклус тромесечне едукације друге групе полазника за рад са секундарном траумом. Реч је о три групе од по 90 полазника, стручњака помажућих професија.  Одржана је дводневна едукација за Психолуминис организацију на тему процене афективне везаности код деце 25.-ог и 26.-огјуна.  **Доц. др Душан Тодоровић** је током марта месеца реализовао следеће активности:  1.Организација и координисање активностима чланова пројектног тима  2. Координисање активностима везаним за формирање каталога истакнутих публикација Филозофског факултеата у Нишу поводом јублилеја инситуције  3. Планирање и реализација договора са проф. др Миликицом Нешић, професорком у пензији, о формирању и изради странице на интернет порталу Факултета на којој би били подаци о најзначајнијим достигнућима и доприносима које је она оставила на генерације студената и инситуцију са којом је сарађивала током каријере  4. Иницирање идеје за остваривањем пословно-техничке сарадње са компанијом Леони, започињање преговора са представницима компаније око склапања уговора о међусобној сарадњи две организације, а са циљем будуће сарадње на пољу практичне наставе за студенте психологије као и могућности организовања заједничих истраживачких пројеката везаних за унапређење и развој људских ресурса компаније  **Доц. др Кристина Ранђеловић** је током марта прикупљала грађу за писање биографије проф. Снежане Стојиљковић, као једног од пензионисаних професора са Департмана за психологију, Филозофског факултета у Нишу. Поред биографских података, акценат је на библиографији поменуте професорке. Такође је рецензирала приспеле радове у целини са прошлогодишњег скупа Дани примењене психологије у Нишу и то у сврху публиковања међународног *Зборника радова* Департмана за психологију, Филозофског факултета у Нишу. Рецензирала је рад часописа *Годишњак за психологију*, који је такође у склопу Департмана за психологију, Филозофског факултета у Нишу, као и рад за часопис *Теме*, који представља часопис Универзитета у Нишу. Пише монографију.  **Доц. др Марија Пејичић и асс. Душан Влајић** су, током марта**,** радили на припреми потребних корака за реализацију пројектне активности. То је подразумевало успостављање контакта са проф. др Александром Костић, пензионисаном професорком Департмана за психологију, са циљем прикупљалња грађе за писање њене биографије. Акценат је стављен на библиографију поменуте професорке, али и на прикупљање свих других релевантних података о њеној каријери и раду.  **Асс. Дамјана Панић** је у марту вршилапретрагу и преглед доступних информација о наставницима који су радили на Департману за психологију, а сада су у пензији, и осмишљавала начин представљања релевантних података и доприноса пензионисаних професора. Учествовавала је у активностима које су се односиле на Дан отворених врата и у осмишљавању такмичења из психологије за средњошколце.  **Доц. др Милица Тошић Радев** јеу мартуразматрала и предложила библиографске публикације за Каталог издања наставника и сарадника ФФ за период 1971-2021. На основу анализе и доприноса конкретних чланова Департмана предложила је публикацију *Емоционални развој личности,* ауторке проф. Татјане Стефановић Станојевић и преузела је обавезу писања анотације. Такође је радила на организацији предавања за наставнике у оквиру Центра за професионално усавршавање у суорганизацији са Департманом за србистику (договор са предавачем, израда постера у сарадњи са ИЦ, дистрибуирање позива школама путем е-маил адреса и мрежа наставника, организација пријаве заинтересованих наставника). Предавање је 7.4. одржала мр Драгана Бошковић на тему “Свет фантастичне књижевности (дефиниција, типологија, рецепција и примена)“.  **Милош Стојадиновић, истраживач-приправник** је у марту спроводио активности ради остваривања ретроспективног прегледа радова чланова Депармтана публикованих у овом периоду и стицање увида у караткеристичне области и теме које су у њима разматране. Пажња је посебно усмерена на заједничка издања Департмана – зборнике радова и часопис Годишњак за психлогију (2006 -2012).  **Никола Ћировић, истраживач-приправник** је у марту правио план и концепцију за развој активности у оквиру задатака који се тиче богаћења професионалних контаката и начина да се кроз ефикасну сарадњу са њима оствари информисање студената (и будућих студената) о могућностима и начинима (искуствима) развоја каријере психолога.  Пружао је подршку другим активностима које се тичу професионалне размене садашњих и будућих колега попут комуникације путем разлилитих канала: „Отворена врата“ и похрањивање контаката у склопу Гугл учионице, друштвених мрежа, подршке Клубу психолога у реализацији трибине у домену психологије партнерских односа и филма.  **Проф. др. Душан Тодоровић, доц. др. Милица Тошић-Радев, доц. др. Марија Пејичић, доц. др Кристина Ранђеловић, асс. Стефан Ђорић, асс. Дамјана Панић, асс. Душан Влајић, асс. Ана Јованчевић и истраживачи-приправници Никола Ћировић и Милош Стојадиновић** су током априла, на нивоу подтима, одржали састанак на коме су прецизирали даље кораке који се тичу уређивања веб садржаја департмана и међусобно су поделили задатке: писање о историјату департмана, ажурирање информација о наставном особљу, о акредитвоаним студијским програмима, као и даље уређивање друштвених мрежа и линкова који воде до профила. Такође, договорени су даљи кораци и задужења везана за ажурирање и сређивање података о циљевима студијског програма, исходима процеса учења и другим релевантним подацима о студијском програму психологије. Договорен је и начин писања биографија професора у пензији, са циљем међусобног усклађивања њихове форме и основних елемената од којих ће се састојати као и интерни рок до кога треба биографије средити и интегрисати у компактну целину.  Током априла **доц. др Марија Пејичић** је прикупљала документацију и аплицирала у пријави пројекта у оквиру ПАС програма амбасаде САД-а. Заједно са **асс. Душаном Влајићем** је контактирала Александру Костић, пензионисану професорку Департмана за психологију, са циљем прикупљања грађе за писање њене биографије.  **Асс. Душан Влајић, асс. Ана Јованчевић и истраживач-приправник Никола Ћировић** су остваривали контакт са средњошколцима путем званичних налога департмана на друштвеним мрежама и редовно су уређивали садржај на налозима.  **Доц. др Милица Тошић-Радев** је написала анотације за књиге *Емоционани развој личности* и *Страх је најгоре место*. У организацији Департмана за србистику и Центра за професионално усавршавање дана 7.4. је одржано предавање за наставнике и студенте "Свет фантастичне књижевности (дефиниција, типологија, рецепција и примена)“.  **Проф. др Душан Тодоровић, асс. Стефан Ђорић и асс. Дамјана Панић** су учестовали у организацији Такмичења за средњошколце из психологије.  **Милош Стојадиновић, истраживач**-приправник је:  • писао анотације за књигу Positive Psychology: An International Perspective (Aleksandra Kostić & Derek Chadee) у склопу креације каталога значајних публикација Филозофског факултета.  • Упознавао се са формалним смерницама ажурирања података на делу сајта Филозофског факултета о Департману за психологију, и учествовао у осмишљавању почетних идеја за ажурирање вебсајта са другим члановима Департмана за психологију.  • Наставио прикупљање података и осмишљавање финалне форме за биографију професора Јовише Обреновића, у склопу израде биографија професора у пензији Департмана за психологију Филозофског афкултета у Нишу.  Током месеца маја **проф. др Душан Тодоровић, доц. др Милица Тошић-Радев, доц. др Марија Пејичић, доц. др Кристина Ранђеловић, асс. Стефан Ђорић, асс. Дамјана Панић, асс. Душан Влајић, асс. Ана Јованчевић и истраживачи-приправници Никола Ћировић и Милош Стојадиновић** су на нивоу подтима започели са уређивањем веб садржаја департмана у које спадају: писање о историјату департмана, ажурирање информација о наставном особљу, о акредитвоаним студијским програмима, као и даље уређивање друштвених мрежа и линкова који воде до профила департмана. Такође, предузети су конкретни кораци у вези ажурирања и сређивања података о циљевима студијског програма, исходима процеса учења и другим релевантним подацима о студијском програму психологије. Именовани чланови су прикупљали податке неопходне за писање биографија професора у пензији уређивали их са циљем објављивања на сајту факултета.  **Асс. Ана Јованчевић** је писала о историјату наставног особља Департмана за српску и енглеску страницу на сајту и припремала рад „Measurement invariance of the optimism-pessimism scale on Serbian and Latin-American sample“ за слање у часопис са ССЦИ листе.  **Асс. Ана Јованчевић, асс. Душан Влајић и истраживач-приправник Никола Ћировић** су дефинисали опис друштвених мрежа департмана и систематизовали све релевантне линкове до департманских страница.  Током јуна месеца сви чланови подтима (**проф. др Душан Тодоровић, доц. др Милица Тошић-Радев, доц. др Марија Пејичић, доц. др Кристина Ранђеловић, асс. Стефан Ђорић, асс. Дамјана Панић, асс. Душан Влајић, асс. Ана Јованчевић и истраживачи-приправници Никола Ћировић и Милош Стојадиновић**) су уредили веб садржај департмана и спремили га за објављивање на званичној интернет презентацији факултета.Именовани чланови су написали биографије професора у пензији. За ову активност су се именовани чланови департмана делили на мање групе од два члана, а свака група је сарађивала и прикупљала податке од једног професора. Ови текстови чекају на објављивање на сајту факултета.  **Асс. Ана Јованчевић** је, поред активности писања биографије професорке у пензији Зорице Марковић, учестовала у организацији пријемног испита за основне академске студије Психологије, писала историјат Департмана за Психологију за сајт Факултета на српском и енглеском језику и пријавила апстракт под насловом „Information sources and conspiracy theories as predictors of vaccination intention“за међународну конференцију BIOMESIP-2021 (Ана Јованчевић, Небојша Милићевић и Стефан Ђорић).  **Истраживач-приправник Никола Ћировић** је реализовао интервју са Миленом Митић, који је објављен на Блогу. Интервју говори о психологу у предузетничкој улози, о развоју поменуте каријере и компетенцама неопходним за бављење овим послом.  **Асс. Бојана Пуцаревић, асс. Љиљана Скробић и асс. Иван Анђелковић** су током марта организовали округли сто са стручним радницима који су у претходном периоду били ментори студенткињама и студентима Департмана за социјалну политику и социјални рад. На скупу је присуствовало и актвно учествовало 19 ментора. Округли сто пријављен је и Комори за социјалну заштиту, чију подршку су имали у реализовању ове активности.  Током априла су реализовали округли сто са студентима друге, треће и четврте године ОАС. Циљ активности био је да студенти размене искуства са реализоване праксе 3 (пракса у центрима за социјални рад), препознају изазове и дају препоруке за унапређење организације праксе.  Током маја су учествовали у програму Еразмус + у оквиру мобилности наставног особља. У оквиру тога организована је посета Факултету за социјални рад у Љубљани. Посета је реализована у периоду 10. -14. маја. Посети је претходила припрема представљања нашег Факултета и студијског програма, а активности након посете су се односиле на извештавање. Асистенткиње **Бојана Пуцаревић и Љиљана Скробић** су 25. маја учестовале на изборној скупштини Друштва социјалних радника која је одржана на Факултету политичких наука у Београду.  Током јуна **Бојана Пуцаревић, Љиљана Скробић и Иван Анђелковић** су ажурирали страницу Департманаза социјалну политику и социјални рад на сајту Факултета.  **Проф. др Душан Тодоровић** је радио на реализацији и преговорима са представницима компаније „Аптив“ те је овај процес финализован кроз потписивање уговора о пословно-техничкој сарадњи. У току су још неки од преговора те је могуће да буду формирани још неки уговори оваквог типа. | | |
| **Објављени резултати и планирано објављивање резултата до краја године** | | |
| Као главни резултати овог пројекта могу се издвојити прегледни чланци за Зборник радовакоји је настао у оквиру интерног пројекта, а посвећен је јубилеју Филозофког факултета у Нишу.  Такође, комплетиране су и све информације везане за ажурирање веб садржаја везаних за департма, а то су информације о:   * Историјату департмана, приредила: Ана Јованчевић * Наставном особљу, приредила: * Акредитованим студијским програмима, приредила: * Друштвеним мрежама, приредили: Душан Влајић, Никола Ћировић и Ана Јованчевић * Циљевима студијског програма, приредила: * Исходима процеса учења, приредила: * Условима за упис студијског програма, приредила: * Томе шта након студија, приредила:   Оригинални допринос чланова Департмана за психологију његовој промоцијии обогаћивању онлајн садржаја је и приређивање биографија редовних професора у пензији. Текстови биографија су завршени, међусобно усклађени и чекају на објављивање на интернет презентацији Филозофског факултета. Биографије су писане за:   * проф. др Владимир Нешић, аутор: Небојша Милићевић * проф. др Јовиша Обреновић, аутор: Милош Стојадиновић * проф. др Зорица Марковић, ауторка: Ана Јованчевић * проф. др Александра Костић , аутори: Марија Пејичић и Душан Влајић * проф. др Снежана Видановић, ауторка: Миљана Спасић Шнеле * проф. др Снежана Стојиљковић, ауторке: Кристина Ранђеловић и Милица Тошић Радев * проф. др Милкица Нешић, информације прикупио: Душан Тодоровић * проф. др Весна Анђелковић, ауторка: Дамјана Панић   Приређен је и Каталог издања наставника и сарадника Филозофког факултета за период 1971-2021 заједно са предлозима најзначајнијих публикација, чији су аутори чланови Департмана за психологију. Такође, за сваку предложену публикацију су написане анотације.  Осим поменутих од значаја су и други резултати који су остварени током реализације пројектних активности.  Током марта су остварени следећи резултати:   * Реализовано је саопштење на Конференцији XXVI Научна конференција „Педагошка истраживања и школска пракса“ Квалитативна истраживања кроз дисциплине и контексте: осмишљавање сличности и разлика - рад на тему Одлуке студената о вакцинацији против вируса ковид-19 – за или против, аутори: Ивана Јанковић, Јелисавета Тодоровић, Миљана Спасић Шнеле. * Написано је поглавље монографије. * Успешно реализован Дан отворених врата. * Постављено је позивно писмо за такмичење из психологије за средњошколце. * Одржан је тренинг у простору фирме „Хиве“ са топ ХР менаџерима Леонија, 22. и 23. марта. Назив тренинга је Лидер као сигурна база. * Договорена је пријава округлог стола на тему онлајн образовања на различитим нивоима образовања * Информатор и други материјал намењен кандидатима заинтересованим за упис је окачен и налази се на сајту Факултета и дистрибуиран је преко друштвених мрежа * Ученици средњих школа из различитих места су информисани детаљно о студијама психологије, о процедури уписа и свим другим детаљима у вези са пријављивањем на конкурс, полагањем пријемног испита, условима уписа.   Током априла су остварени следећи резултати:   * Презентација рада на научном онлајн скупу InPACT 2021 (PARENTALEDUCATIONALSTYLESASPREDICTORSOFPERFECTIONISMANDQUALITYOFSIBLINGRELATIONSHIPSAMONGSTUDENTS, аутори Данијела Ранђеловић, Јелисавета Тодоровић, Миљана Спасић Шнеле) * Комплетирана је Збирка Тестова информисаности са свих досадашњих пријемних испита на Департману за психологију. Ова активност је у оквиру промовисања и представљања Департмана за психологију. Такође је циљ и прављење Квиза знања за средњошолце заинтересоване за студије Психологије (на овом задатку ради сарадник Никола Ђировић). * Тренинг са топ лидерима и ХР менаџерима Леонија је одржан у простору фирме Хиве 12 и 13. арила, као и 22. и 23. априла у хотелу Тами. Назив тренинга је Лидер као сигурна база. * Одржано је предавање за наставнике и студенте "Свет фантастичне књижевности (дефиниција, типологија, рецепција и примена)“. * Припремљено је Такмичење за средњошколце из психологије.   Током маја су остварени следећи резултати:   * У складу са захтеви рецензената сређен је рад „**ATTITUDES TOWARDS IMMIGRANTS IN THE LIGHT OF EMPATHY AND AUTHORITARIAN WORLD VIEW“** аутори Анастасија Лекић, Анђела Милошевић, Исидора Спасић, Миљана Спасић Шнеле * Пописани су инструменти и апарати ЛПИ за експериментална истраживања. * Сачињена је исцрпна библиографија радова насталих у оквиру ЛПИ. Ово су радови чланова ЛПИ, наставника, сарадника и студената из области психологије, емпиријске естетике и перцепције. Радови су презентовани на домаћим и страним научним скуповима (ЕИП, Саборима и Конгресима ДПС, ДПП, БАРТФ, ИСЦАП и др, затим на Европским конгресима психолога, Биеналним међународним конгресима ИАЕА и др.) или објављивани у домаћим и иностраним часописима, * Припремљен је материјал и текст за веб страну посвећену ЛПИ као организационој јединици Факултета. * Одржани су онлине тренинзи за рад са топ лидерима и ХР менаџерима, као и Трип или тренинг о партнерским односима - 14. и 15. мај, БУПТИ (Балконско удружење) - 21. и 22. мај, Секундарна траума (Психолуминис) - 6. и 7. мај * Реализоване су промотивне активности у Саветовалишту за студенте СКЦ Ниш, тј. предавање „Са изгарањем на ти“ * Написани су и предати текстови за зборник радова Департмана за психологију који ће бити објављен у склопу обележавања јубилеја Факултета * Сачињена је листа дипломираних психолога из прве генерације студената уписане 1971. године * Одржано је предавање за Junior Chamber International -JCI Ниш * Одржано је предавање по позиву и под насловом „Емоционална интелигенција предузетника“ на семинару Be smart and start у организацији Association des Etats Généraux des Etudiants de l'Europe (AEGEE-Ниш) * Одржано је осам састанака са запосленима на Факултету за социјални рад у Љубљани (са деканицом, професорима и професоркама који се баве различитим областима социјалног рада, координатором и менторима студентске праксе, координатором за међународну сарадњу). Како се у Љубљани, за разлику од наше земље, социјални рад студира на посебном Факултету,добијена искуства, препоруке и предлози о начину организовања студија биће врло значајни у даљем раду, а посебно приликом предстојеће реакредитације програма Депратмана за СПСР. * На скупштини Друштва социјалних радника Бојана и Љиљана са департмана за СПСР су изабране за чланице надзорног одбора.   Током јуна су остварени следећи резултати:   * Потписан уговор о посновно-техничкој сарадњи са компанијом „Аптив“, што ће бити од изузетног значаја у будућим активностима везаним за реализацију пракси из области организационе психологије * Рецензија рада за зборник у вези са реформом курикулума психологије од оснивања до данас. * Написане биогафије професора у пензији, што представља оригинални допринос чланова обогаћивању онлајн садржаја о Департману за психологију * Учешће у конференцији „Зрели за љубав, спремни за живот“ 15.јуна 2021. на тему ***„Развој психоемоционалног и сексуалног идентитета од детињства до адолесценције“***за 270 слушалаца – запослених у центрима за социјални рад, у оквиру њихове континуиране едукације. * Ажурирани материјал намењен кандидатима заинтересованим за упис налази се на сајту Факултета и дистрибуиран је преко друштвених мрежа, постављена апликација за онлајн пријављивање, обезбеђена подршка кандидатима током пријављивања (онлајн и на Факултету) * Обављене евалуативне активности, израђени сертификати о учешћу на програму подршке ученицима мигрантима у сарадњи са УНИЦЕФ-ом и Индигом * Договорено је још једно предавање за BEST Week у Нишу. * Текст који ће се наћи на сајту факултета а који се односи на циљеве, исходе, услове уписа Мастер студија психологије и пратећи прилози су припремљени и послати одговорном лицу. * Одржани су онлине тренинзи (Леони 3.и 4. јуни у организиацији консултантске куће Хиве; Леони 10. и 11. јуни у организацији консултантске куће Хиве; Леони 17. и 18. јуни у организацији консултантске куће Хиве; Психолумини 25. и 26. јун (Процена афективне везаности деце)) * Ажурирани су подаци о историјату департмана, наставном особљу, акредитованим студијским програмима * ажурирани су линкови који воде до профила департмана * ажурирани су и сређени подаци о циљевима студијског програма, исходима процеса учења и другим релевантним подацима о студијском програму психологије на свим ниоима студија * Пријављен и прихваћен апстракт под насловом „Information sources and conspiracy theories as predictors of vaccination intention“ за међународну конференцију BIOMESIP-2021 (Ана Јованчевић, Небојша Милићевић и Стефан Ђорић). * Страница Департмана за социјалну политику и социјални рад је допуњена подацима који су недостајали, а тичу се могућег запослења свршених студенткиња и студената; потом су постојеће информације прилагођене актуелним околностима. | | |
| **Остварени циљеви** | | |
| У марту су реализовани циљеви:   * Направљена је листа структурних целина према којима су различити пројекти, чији је носилац Филозофски факултет, спроведени и започета је анализа појединачних целина и подциљева пројеката. * Отпочело је систематско прикупљање података за текст о учешћу чланова департмана на пројекту ТТМ/ STICS * Отпочело је систематско прикупљање података за ретроспективни текст о пројекту 179002. * Реализовано је саопштење на Конференцији XXVI Научна конференција „Педагошка истраживања и школска пракса“ Квалитативна истраживања кроз дисциплине и контексте: осмишљавање сличности и разлика (рад на тему Одлуке студената о вакцинацији против вируса Ковид-19 – за или против**)**, аутори: Ивана Јанковић, Јелисавета Тодоровић, Миљана Спасић Шнеле. * Дефинисана је листа предлога за Каталог издања наставника и сарадника Филозофког факултета за период 1971-2021 * Прикупљени су подаци и грађа за писање биографије, библиографије и доприноса професора Деапртмана за психологију који су у пензији * Уговорено предавање за наставнике у организацији Центра за професионално усавршавање и Департмана за србистику и започет рад на даљој организацији. * Кроз тренинг у простору фирме „Хиве“ са топ ХР менаџерима Леонијаучесници су препознали своје компетенције да запосленима буду сигурна база, као и начине да ове компетенције реализују у озбиљнијој мери. О остварености циљева сведоче и заказани нови тренинзи. * Ажуриран је садржај на сајту Факултета * Унапређена је сарадња са стручњацима, представницима партнерских мрежа, институцијама и организацијама * Успостављена је сарадничка мрежа са стручним радницима у установама социјалне заштите у којима студенткиње и студенти Департмана за социјалну политику и социјални рад реализују стручну праксу. Размењена су искустава о реализацији стручне праксе, тачније о изазовима и могућим решењима за превазилажење истих. * Фацилитирани су канали комуникације са актуелним и проспективним колегама у циљу професионалне размене и информисања.   У априлу су реализовани следећи циљеви:   * Презентација рада на научном онлајн скупу InPACT 2021 (PARENTAL EDUCATIONAL STYLES AS PREDICTORS OF PERFECTIONISM AND QUALITY OF SIBLING RELATIONSHIPS AMONG STUDENTS, аутори Данијела Ранђеловић, Јелисавета Тодоровић, Миљана Спасић Шнеле) * Направљена база података за анализу, формирана почетна кодна шема прегледног рада ***Допринос Департмана за психологију разумевању системског приступа у проучавању породичних односа -Циркумплекс модел Олсона*** * Послат рад за часопис School Psychology International под називом *Knowledge of one’s own rights and false beliefs about quality relationships and adolescent dating violence victimization: the mediating role of setting boundaries*, аутори Ивана Јанковић, Милица Тошић Радев, Јелисавета Тодоровић * Формирана је коначна верзија батерије упитника намењена родитељима деце предшколског и рано школског узраста у циљу испитивања ефеката изложености екранима (мобилним телефонима, ТВ-у, компјутеру, таблету...) и прилагођена тако да се може истраживање реализовати онлајн и уживо * Послат рад у целини под називом *Аttitudes towards immigrantsin the light of empathy and authoritarian world view* за зборник радова са Дана примењене психологије 2020. године, аутори Анастасија Лекић, Анђела Милошевић, Исидора Спасић, Миљана Спасић Шнеле * Други корак у припреми прегледног рада – планирање структуре рада и тематских целина које ће бити обрађене је успешно обављен. * Учесници су кроз тренинг одржан са топ лидерима и ХР менаџерима препознали своје компетенције да запосленима буду сигурна база, као и начине да ове компетенције реализују у озбиљнијој мери. О остварености циљева сведоче и заказани нови тренинзи. * Поводом рада на секундарној трауми полазници су оспособљени за препознавање и санирање последица секундарне трауме код адолесцената. * Организован је и прегледан материјал који ће бити коришћен у писању текста рада о историји пројекта 179002. * Написан je део текстао одраслом и старом добу * Договорено је предавање на тему резилијентности, које ће, између осталог, промовисати факултет на којем се и одржава. * На нивоу подтимова су расподељена задужења везана за даље ажурирање свих релевантних веб информација и писање биографија пензионисаних професора у пензији. * Евалуирана је партиципација студената ОАС СПСР у процесу унапређења стручне праксе. * Извршено је упознавање студената са изазовима које су препознали ментори праксе на ОАС СПСР, као и препорукама које су дефинисане на претходном округлом столу.   Остварени циљеви у мају:   * Написан прегледни рад ***Допринос Департмана за психологију разумевању системског приступа у проучавању породичних односа -Циркумплекс модел Олсона*** * Започето писање рада Experience and understanding of violence by women victims of intimate partner violence * Сређен рад „ATTITUDES TOWARDS IMMIGRANTS IN THE LIGHT OF EMPATHY AND AUTHORITARIAN WORLD VIEW“ * Припремљена библиографија радова из области експерименталног рада ЛПИ биће објављена у Годишњаку за психологију или неком другом домаћем часопису. * Учесници су кроз тренинг намењен ХР менаџерима и топ лидерима препознали своје компетенције и развили нове вештине. О остварености циљева сведоче и заказани нови тренинзи. * Поводом рада на секундарнојтрауми полазници су оспособљени за препознавање и санирање последица секундарне трауме код адолесцената. * Приведени су крају радови о историји пројекта 179002 и историји TTM/MTT/STICS међународне мреже * Приводе се крају различити чланци који су тесно везани за пројекат и очекују рецензију * Реализована су предавања, као подршка локалним организацијама младих и промоција Департмана и факултета. * У великој мери формиран је приказ публикације која окупља све чланове департмана Зборника радова чланова Департмана за психологију, објављеног 2011. године поводом 100 година од рођења Николе Рота. * Историјат наставног особља Департмана за српску и енглеску страницу Департмана припремљен за објављивање на сајту. * Завршен опис Друштвених мрежа Департмана * На нивоу подтимова су прикупљене неопходне информације са циљем ажурирања свих релевантних веб информација и писање биографија пензионисаних професора. * Рад „Measurement invariance of the optimism-pessimism scale on Serbian and Latin-American sample“ припремљен за слање у часопис са ССЦИ листе. * Успостављена је сарадња и формирана сарадничка мрежа са Факултетом за социјални рад у Љубљани * Размењена су искуства о начинима организације, програмима и методама рада на студијама СПСР у Љубљани и Нишу * Направљени су планови за наставак сарадње са факултетом у Љубљани   Остварени циљеви у јуну:   * Потписан уговор о посновно-техничкој сарадњи са компанијом „Аптив“, што ће бити од изузетног значаја у будућим активностима везаним за реализацију пракси из области организационе психологије * Написани су прегледни радови на различите теме * Урађене су провере и корекције * Урађене рецензије * Ажурирана колекција фотографија Департмана * Радови о историји пројекта 179002 и STICS мрежи су написани и послати секретару пројекта. * Ажурирани садржај на сајту Факултета * Рад на унапређењу сарадње са партнерским организацијама * Написане биогафије професора у пензији * Размотрени су радови за часопис Годишњак за психологију и апстракти за Дане премењене психологије * Успешно је приказан Зборник приређен поводом 100 година од рођења Николе Рота који представља интегрални допринос аутора са Департмана за психологију у Нишу са освртом на све радове који овај зборник чине. Овим приказом промовисана је поменута публикација будућим читаоцима. * Приређен и послат текст који се односи на Мастер студије психологије за сајт факултета. * Учесници су кроз онлине тренинге (топ менаџери, запослени у ХР-у,) препознали своје компетенције и развили нове вештине. О остварености циљева сведоче и заказани нови тренинзи. * Поводом рада на секундарној трауми полазници (стручњаци помажућих професија) су оспособљени за препознавање и санирање последица секундарне трауме код адолесцената. * Учешће у организацији пријемног испита за основне академске студије Психологије. * Написан историјат Департмана за Психологију за сајт Факултета на српском и енглеском језику. * Пријављен и прихваћен апстракт под насловом „Information sources and conspiracy theories as predictors of vaccination intention“ за међународну конференцију BIOMESIP-2021 (Ана Јованчевић, Небојша Милићевић и Стефан Ђорић). | | |
| **Потешкоће у раду** | | |
| У два наврата су евидентиране пролазне тешкоће у реализацији пројектних активности од стране појединих подтимова.  Током априла подтим у саставу проф. др Небојша Милићевић, проф. др Миодраг Миленовић, проф. др Марина Хаџи Пешић, проф. др Мирослав Комленић и асс. Ана Јованчевић је навео да је неколико слика насловних страница издања Департмана за психологију било слабије резолуције, јер су скинуте са интернета. Књиге у оригиналу нису биле у том тренутку доступне, а књиге из библиотеке су имале налепнице са библ. бројевима које су прекривале имена аутора и део наслова. На сугестију вође пројекта аутори су доставили књиге у оригиналу или већ скениране слике боље резолуције, тако да је овај проблем у потпуности отклоњен.  У извештају за месец мај подтим у саставу проф. др Владимир Хедрих и доц. др Ивана Предовић је навео да за потребе писања радова о историји пројекта 179002 и историји TTM/MTT/STICS многи онлајн ресурси Министарства просвете о раду пројеката у претходном пројектном циклусу нису били више доступни, па су радови морали да буду засновани углавном на подацима из личних архива.  Током реализације пројектних активности у осталим месецима и од стране осталих учесника нису евидентиране тешкоће. Исте нису евидентиране ни од стране горенаведених чланова у преосталим месецима. На основу свега изнетог може се закључити да евидентиране тешкоће нису биле од већег значаја, те да нису угрозиле реализацију било које пројектне активности. У прилог оваквом закључку говори и попис остварених резултата и циљева. | | |
| **Списак извршилаца** | | |
| Проф. др Бојана Димитријевић | | Доц. др Милица Тошић-Радев |
| Проф. др Татјана Стефановић-Станојевић | | Доц. др Марија Пејичић |
| Проф. др Јелисавета Тодоровић | | Асс. др Ивана Педовић |
| Проф. др Марина Хаџи Пешић | | Асс. Дамјана Панић |
| Проф. др Љубиша Златановић | | Асс. Стефан Ђорић |
| Проф. др Владимир Хедрих | | Никола Ћировић – истраживач приправник |
| Проф. др Јелена Опсеница Костић | | Асс. Душан Влајић |
| Проф. др Гордана Ђигић | | Асс. Ана Јованчевић |
| Проф. др Миодраг Миленовић | | Асс. др Миљана Спасић-Шнеле |
| Проф. др Небојша Милићевић | | Милош Стојадиновић – истраживач приправник |
| Проф. др Душан Тодоровић | | Асс. Бојана Пуцаревић |
| Доц. др Мирослав Комленић | | Асс. Иван Анђелковић |
| Доц. др Ивана Јанковић | | Асс. Љиљана Скробић |
| Доц. др Кристина Ранђеловић | |  |
| Доц. др Милица Митровић | |  |
| **Остале напомене** | | |
| / | | |
| **Датум: 8. јул 2021. године** | **Извештај подноси: проф. др Душан Тодоровић** | |
| **Потпис руководиоца пројекта** |  | |