**НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА У НИШУ**

**ИЗВЕШТАЈ О РАДУ НА ИНТЕРНОМ ПРОЈЕКТУ**

**ЗА ПЕРИОД МАРТ–ЈУН 2021. ГОДИНЕ**

|  |  |  |  |
| --- | --- | --- | --- |
| **Назив пројекта** | *Друштвени значај студија социологије на Филозофском факултету у Нишу: ретроспектива и перспектива* | | |
| **Број пројекта** | 100/1-10-8-01 | | |
| **Назив орг. јединице** | Филозофски факултет у Нишу | | |
| **Руководилац пројекта** | Проф. др Драган Тодоровић | | |
| **Секретар пројекта** | Доц. др Гордана Стојић | | |
| **Списак пројектних активности** | | | |
| 1. Ажурирање саржаја о Департману за социологију на факултетском сајту;  2. Ажурирање материјала о Центру за социолошка истраживања на сајту Универзитета у Нишу,  3. Прикупљање и анализа грађе о истраживачима, пројектима, конференцијама и издавачкој делатности Центра за социолошка истраживања,  4. Промотивне активности за повећање видљивости Департмана за социологију;  5. Прикупљање података о оснивању и развоју Департмана за социологију од оснивања до данас,  6. Анализирање доприноса истакнутих наставника развоју Департмана за социологију,  7. Анализирање доприноса Департмана за социологију развоју социологије у Србији,  8. Основне студије – анализа студијских програма,  9. Основне студије – анализа трендова и структуре студената,  10. Магистарске и докторске студије,  11. Издавачка делатност Департмана за социологију,  12. Сарадња са професионалним удружењима – такмичење средњошколаца и активности Социолошког клуба,  13. Организација и реализација регионалног такмичења средњошколаца из социологије у 2021. години,  14. Сарадња са професионалним удружењима – учешће у раду стручних тела, регионална подружница ССД. | | | |
| **Објављени резултати и планирано објављивање резултата до краја године** | | | |
| Планирано је да се комплетан материјал припреми за објављивање у виду научних и стручних текстова у засебном тематском броју *Годишњака за социологију* за 2022. годину. | | | |
| **Остварени циљеви** | | | |
| 1. Допуњени подаци о запосленима на факултетској страници, садржаји о историјату и развоју Департмана на српском и енглеском језику, побољшан приступ информацијама о процесу студирања и упису будућих студената, информације о реализацији наставе у текућој школској години, унапређени силабуси актуелних курсева и студијског програма на основним, мастер и докторским студијама;  2. Ажуриран материјал о Центру за социолошка истраживања на сајту Универзитета у Нишу и направљена страница Центра за социолошка истраживања на сајту Филозофског факултета у Нишу: https://csi.filfak.ni.ac.rs/,  3. Прикупљен је материјал из архиве у штампаној и електронској форми о пројектима који су реализовани у Институту за социолошка истраживања/Центру за социолошка истраживања, класификовани су подаци о појединачним пројектима и потпројектима и истраживачким тимовима, прикупљени су подаци о реализованим емпиријским истраживањима у оквиру рада на пројектима, прикупљени су подаци о одржаним међународним конференцијама и округлим столовима, прикупљени су подаци о објављеним зборницима радова, написан је извештај о раду Центра за социолошка истраживања и урађена је радна верзија текста (Лела Милошевић Радуловић, Сузана Марковић Крстић и Ненад Станојевић);  4. Постављене објаве на страницама друштвених мрежа којима се популаришу активности Департмана за социологију, објављени нови чланци на блогу на бази менторског рада са студентима, припремљен промо материјал на српском и енглеском језику за промоцију у школама и другим институцијама, одржана онлајн предавања, као и радионица ученицима средњих школа, редовно су објављивани актуелни садржаји на Инстаграм и Фејсбук страницама Департмана (10 за месец, у просеку 2 поста недељно), одржан виртуелни дан Отворених врата за заинтересоване средњошколце, потенцијалне студенте социологије 24. марта 2021. године, одржана су предавања на тему „Улога поверења у савременом друштву“ у школама: гимназија Бора Станковић у Нишу, гимназија Никета Ремезијански у Белој Паланци и средња стручна школа Никета Ремезијански у Белој Паланци (предавања је одржао студент мастер студија Вук Динић, уз присуство чланова Промо тима), постављен је онлајн квиз са питањима за припрему пријемног испита на Инстаграм и Фејсбук налог Департмана (https://www.instagram.com/p/CN2TxWEn8ac/), активирана је мрежа наставника социологије у средњим школама и упућено је више позива за обавештење о бесплатној припремној настави која је одржана током априла (постојала је могућност пријаве током целог месеца, те су обавештења поновљена у априлу) и понуде за одржавање предавања наших студената у школама и отворености за друге видове сарадње, успостављене нове мреже контаката са послодавцима и другим локалним, регионалним и интернационалним установама и институцијама у правцу проширивања могућности запошљавања и развоја каријере, увећан број представника алумни удружења;  5. Формирана је архива о историјату Департмана за социологију, урађене су анотације за планирану библиографију Филозофског факултета, прикупљене су фотографије о различитим активностима Департмана за социологију од оснивања до данас, формиран је списак одржаних научних конференција у организацији Департмана за социологију и Центра за социолошка истраживања;  6. Јелена Петковић припремила је био-библиографију професора Николе Божиловића, а Гордана Стојић прикупила је материјал за текст о професорима Николи Цекићу и Глигорију Зајечарановићу;  7. Прикупљена је грађа и урађен део текста о доприносу Департмана за социологију развоју социологије као науке у Србији, преостала компаративна анализа припрема се за објављивање у засебном темату у Годишњаку за социологију;  8. Урађена анализа студијских програма основних студија социологије од оснивања Филозофског факултета до данас, припремљена је радна верзија текста „Наставни планови Основних академских студија социологије на Филозофском факултету у Нишу“;  9. Прикупљена је грађа, али се због обимности података још увек ради њихова обрада;  10. Прикупљена је литература и извори података, урађене су базе студената магистарских и докторских студија у СПСС-у и обрађени подаци, анализирани су планови и програми студија, број уписаних и свршених студената и њихов успех, урађен је списак тема теза и дисертација и анализиране су заступљене теме; урађени су спискови ментора и чланова комисија. Припремљена је радна верзија текста од стране Гордане Стојић и асистента Александре Николајевић;  11. Прикупљена је грађа и припремљена радна верзија текста „Полустолетна ретроспектива: издавачка делатност Департмана за социологију и Центра за социолошка истраживања Филозофског факултета у Нишу“ у темату *Годишњака за социологију* за 2022. годину (Јасмина Петровић, Милош Јовановић, Нина Павловић, Ненад Станојевић);  12. Урађен је извештај: „Такмичење ученика средњих школа из социологије: преглед, улога и искуства Департмана за социологију Филозофског факултета у Нишу“ (Јелена Божиловић, Александра Николајевић), као и извештаја о раду *Социолошког клуба* у Нишу од његовог оснивања до данас: „*Социолошки клуб* Српског социолошког друштва: огранак клуба Департмана за социологију Филозофског факултета у Нишу“ (Јелена Божиловић, Нина Павловић);  13.Организовано је регионално такмичење средњошколаца из социологије на тему "Пандемија вируса COVID-19 као друштвени изазов" (координатор Александра Николајевић). Пристигло је 25 радова. Комисија у саставу Драган Тодоровић, Лела Милошевић Радуловић и Нина Павловић је изабрала три рада за републичко такмичење. На сајту факултета постављено је обавештење о одржаном такмичењу и текстови награђених радова. Члан комисије републичког такмичења са Департмана за социологију била је Нина Павловић, а првопласирана учесница регионалног такмичења одржаног на нашем факултету Анђела Михајиловић (Сокобања) освојила је друго место;  14.Прикупљен је део грађе за израду извештаја. Документација огранка на Факултету постоји само за кратак период од 3 године (углавном финансијско пословање) тако да се прикупљање грађе врши посредно, преко извештаја о раду ССД, обавештења објављених у *Социолошком прегледу* што изискује много времена на прегледању. Очекује се да радна верзија текста буде завршена до 15. јула 2021. године. | | | |
| **Потешкоће у раду** | | | |
| 1. Нису у целости реализовани задаци: *Допринос професионализацији социологије*(анализа резултата истраживања о исходима студија социологије, мапирање потреба за пословима из области социолошке екпсертизе у друштвеном окружењу Филозофског факултета у Нишу и испитивање могућности организације стручне праксе, запошљавања и развоја каријере студената и дипломираних социолога у Нишу) и*Перспективе развоја Департмана за социологију* (формулација предлога за унапређење рада Департмана), јер укључују помнију анализу прикупљене грађе и активније укључивање запослених на Департману у формулисању коначних закључака;  2. Реализација појединих активности подразумева додатно истраживачко време, јер се врло често дешавало да су подаци за којима се трага недоступни или тешко доступни и подразумева се сарадња са другим институцијама у њиховом сакупљању;  3. Није реализована ни активност *Организовање округлог стола о професионалној каријери прве генерације студената социологије у Нишу*, јер су се појавиле отежавајуће околности око успостављања контакта за свршеним студентима социологије из првих генерација, па се овај задатак одлаже за неко будуће време. | | | |
| **Списак извршилаца** | | | |
| Емеритус проф. др Љубиша Митровић | | |  |
| Проф. др Наталија Јовановић | | |  |
| Проф. др Бранислав Стевановић | | |  |
| Проф. др Данијела Гавриловић | | |  |
| Проф. др Јасмина Петровић | | |  |
| Проф. др Горана Ђорић | | |  |
| Проф. др Драган Тодоровић | | |  |
| Проф. др Сузана Марковић Крстић | | |  |
| Проф. др Лела Милошевић Радуловић | | |  |
| Доц. др Гордана Стојић | | |  |
| Доц. др Јелена Петковић | | |  |
| Доц. др Милош Јовановић | | |  |
| Доц. др Јелена Божиловић | | |  |
| Доц. др Немања Крстић | | |  |
| Ма Нина Павловић, асистент | | |  |
| Ма Александра Николајевић, асистент | | |  |
| Ма Ненад Станојевић, истраживач | | |  |
| **Остале напомене** | | | |
| - | | | |
| **Датум** | | 7. 7. 2021. | |
| **Потпис руководиоца пројекта** | |  | |